เล็ง SET ลงต่อ รับแรงกดดันกลุ่ม “พลังงาน-โรงกลั่น”
เล็ง SET ลงต่อ ต่อ รับแรงกดดันกลุ่มพลังงาน หลังราคาน้ำมันปรับตัวลง และกลุ่มโรงกลั่นที่ภาครัฐขอความร่วมมือให้มีการลดค่าการกลั่น ให้แนวรับไว้ที่ 1,545-1,540 จุด และ แนวต้าน 1,580-1,585 จุด
เล็ง SET ลงต่อ ต่อ รับแรงกดดันกลุ่มพลังงาน หลังราคาน้ำมันปรับตัวลง และกลุ่มโรงกลั่นที่ภาครัฐขอความร่วมมือให้มีการลดค่าการกลั่น ให้แนวรับไว้ที่ 1,545-1,540 จุด และ แนวต้าน 1,580-1,585 จุด
20 มิ.ย. 2565

นายอภิชาติ ผู้บรรเจิดกุล ผู้อำนวยการสายงานวิเคราะห์หลักทรัพย์ บล.ทิสโก้ กล่าวว่า ตลาดหุ้นไทยเช้านี้มีโอกาสแกว่งตัวไซด์เวย์ในทิศทางปรับตัวลดลง โดยได้รับแรงกดดันจากราคาน้ำมันดิ่งลงกว่า 6% เมื่อวันศุกร์ที่ผ่านมา เนื่องจากความกังวลว่าเศรษฐกิจจะหดตัวลงและกระทบความต้องการใช้น้ำมัน
นอกจากนี้ยังมีแรงกดดันในกลุ่มโรงกลั่น จากนโยบายที่ภาครัฐได้ขอความร่วมมือให้มีการลดค่าการกลั่นลง เพื่อที่จะช่วยเหลือประชาชน ซึ่งต้องติดตามว่ากลุ่มโรงกลั่นจะมีการดำเนินการอย่างไร แต่อย่างไรก็ตามมองว่าจะมีกลุ่มที่ได้ประโยชน์การอ่อนค่าของเงินบาทเข้ามาหนุน อาทิเช่น กลุ่มส่งออก และ กลุ่มอาหาร ร่วมไปถึงกลุ่มธนาคารที่ได้รับปัจจัยหนุนจากดอกเบี้ยขาขึ้น
พร้อมให้แนวรับไว้ที่ 1,545-1,540 จุด และ แนวต้าน 1,580-1,585 จุด